Document ID: 32000D0604

Reference:
EUR-Lex - 32000D0604 - LV
Svarīgs juridisks paziņojums
|
32000D0604
Oficiālais Vēstnesis L 257 , 11/10/2000 Lpp. 0028 - 0031
Padomes Lēmums(2000. gada 29. septembris)par Ekonomikas politikas komitejas sastāvu un statūtiem(2000/604/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 209. pantu,ņemot vērā Komisijas atzinumu,tā kā:(1) Ekonomikas politikas komiteju (turpmāk — Komiteja) izveidoja ar Padomes Lēmumu 74/122/EEK [1].(2) Komiteja pildījusi visus tos uzdevumus, kas līdz šim bija uzticēti Īstermiņa ekonomikas politikas komitejai, ko izveidoja ar Padomes 1960. gada 9. marta Lēmumu par dalībvalstu konjunktūras politiku [2], Budžeta politikas komisijai, ko izveidoja ar Padomes 1964. gada 8. maija Lēmumu par sadarbību dalībvalstu pārvaldes kompetento iestāžu starpā budžeta politikas jomā [3], un Vidēja termiņa ekonomikas politikas komitejai, ko izveidoja ar Padomes 1964. gada 15. aprīļa Lēmumu par Vidēja termiņa ekonomikas politikas komitejas izveidi [4].(3) Komiteja ir paredzēta Līguma 272. Pantā.(4) Komitejas statūtos būtu jāņem vērā jaunā institucionālā sistēma, kas izveidota sakarā ar ekonomikas un monetārās savienības trešā posma sākšanos; Komitejas pamatstruktūra būtu jāsaglabā, vienlaicīgi veicot vajadzīgos pielāgojumus, lai uzlabotu tās darbību un precīzāk aprakstītu tās uzdevumus.(5) Komitejai uzticētie uzdevumi neskar Komisijas tiesības formulēt ieteikumus vai sniegt atzinumus par jautājumiem, kas iztirzāti Līgumā.(6) Sakarā ar eiro ieviešanu arvien svarīgāk ir tas, lai pilnīgāk tiktu saskaņotas dalībvalstu ekonomikas politikas un pastāvīgi tiktu tuvināti dalībvalstu ekonomikas rādītāji; saskaņā ar rezolūciju par ekonomikas politikas saskaņošanu ekonomikas un monetārās savienības 3. posmā, kas tika pieņemta 1997. gada 13. decembra Eiropadomē [5], pilnīgākai ekonomikas politikas saskaņošanai ir jāaptver stingrāka pārraudzība attiecībā uz makroekonomiskām pārmaiņām dalībvalstīs un dalībvalstu struktūrpolitiku darba, produktu un pakalpojumu tirgos, kā arī izmaksu un cenu tendencēm, jo īpaši, ciktāl tās ietekmē iespējas sasniegt noturīgu izaugsmi bez pārmērīgas inflācijas un izveidot darbavietas.(7) Vispārējas ekonomikas politikas pamatnostādnes un daudzpusējas uzraudzības procedūra kā noteikts Līguma 99. pantā ir ekonomikas politikas saskaņošanas pamatā; neskarot Ekonomikas un finanšu komitejas uzdevumus, Komiteja sniedz atbalstu pamatnostādņu formulēšanā un sekmē daudzpusējo uzraudzības procedūru jomās, kas minētas šajā lēmumā.(8) Eiropadome savā 1998. gada 16. jūnija sanāksmē Kardifā apsveica lēmumu, ko pieņēma Ekonomikas un finanšu padome (Ecofin) un ministri, kas pulcējās šīs padomes sanāksmē 1988. gada 1. maijā [6], lai ieviestu vienkāršāku procedūru ekonomikas reformas gaitas uzraudzīšanai, pilnā mērā ievērojot subsidiaritātes principu.(9) Rezolūcija, ko pieņēma 1999. gada 3. un 4. jūnija Eiropadome, sāka dialogu par makroekonomiku Kopienas līmenī; šis makroekonomikas dialogs vērsts uz to, lai uzlabotu mijiedarbību starp pārmaiņām algās un makroekonomikas politiku; Eiropadome secināja, ka tehniskā līmenī makroekonomikas dialogam jānotiek darba grupā, kas izveidota Komitejā, sadarbojoties ar Nodarbinātības un darba tirgus komiteju, piedaloties abu komiteju pārstāvjiem (ieskaitot Eiropas Centrālo banku), Komisijas un Makroekonomikas sociālā dialoga grupas pārstāvjiem. Komitejai jo īpaši būtu jāorganizē valdības pārstāvju ieguldījums šā līmeņa dialogā.(10) Rezolūcija par izaugsmi un nodarbinātību, ko pieņēma 1997. gada 16. jūnija Eiropadome [7], aicina pilnīgāk saskaņot ekonomikas politikas, lai papildinātu procedūru, kas paredzēta Līguma jaunajā sadaļā par nodarbinātību, un pieprasa, lai Nodarbinātības komiteja cieši sadarbotos ar Komiteju.(11) Līgums paredz Ekonomikas un finanšu komitejas izveidošanu. Ekonomikas un finanšu komitejas uzdevumi ir noteikti Līguma 114. panta 2. punktā. Ekonomikas un finanšu komitejas statūti ir pieņemti ar Padomes 1998. gada 31. decembra Lēmumu [8]. Komitejai cieši jāsadarbojas ar Ekonomikas un finanšu komiteju, lai palīdzētu Padomei.(12) Līgums prasa nodarbinātības komitejas izveidi; arī ar šo komiteju vajadzīga cieša sadarbība.(13) Komitejas uzdevumu apraksts neskar varbūtējus sekundāros tiesību aktus, kas nākotnē varētu tikt pieņemti attiecībā uz daudzpusējo uzraudzības procedūru, kā paredzēts Līguma 99. panta 5. punktā.(14) Dalībvalstīm, Komisijai un Eiropas Centrālajai bankai jābūt pienācīgi pārstāvētai Komitejā; katrai no tām jāizvirza četri locekļi.(15) Komitejas locekļi ieceļami, nosakot individuālu kompetenci, un savus pienākumus viņi pilda, vadoties pēc Kopienas vispārējām interesēm.(16) Komitejas priekšsēdētāju ievēl uz diviem gadiem; parasti šo termiņu nepagarina. Ja uz priekšsēdētāja amatu nav citu kandidātu, jābūt iespējai pagarināt termiņu.(17) Eiropas Centrālās bankas un valstu centrālo banku amatpersonu atrašanās Komitejas sastāvā neskar Līguma 108. pantu,IR PIEŅĒMUSI ŠO LĒMUMU.1. pantsAr šo tiek pieņemti Līguma 272. pantā paredzētās Ekonomikas politikas komitejas statūti.Statūtu teksts ir pievienots šā lēmuma pielikumā.2. pantsAr šo Lēmums 74/122/EEK ir atcelts.3. pantsŠis lēmums stājas spēkā nākošajā dienā pēc tā publicēšanas.Briselē, 2000. gada 29. septembrīPadomes vārdā —priekšsēdētājsL. Fabius[1] OV L 63, 5.3.1974., 21. lpp.[2] OV 31, 9.5.1960., 764./60. lpp.[3] OV 77, 21.5.1964., 1205./64. lpp.[4] OV 64, 22.4.1964., 1031./64. lpp.[5] OV C 35, 2.2.1998., 1. lpp.[6] OV L 139, 11.5.1998., 28. lpp.[7] OV C 236, 2.8.1997., 3. lpp.[8] OV L 5, 9.1.1999., 71. lpp.--------------------------------------------------PIELIKUMSEkonomikas un politikas komitejas statūtiI DAĻAKOMITEJAS UZDEVUMI1. pants1. Neierobežojot Līguma 114. pantu un 207. pantu, Ekonomikas politikas komiteja (turpmāk "Komiteja") piedalās Padomes darbu sagatavošanā, saskaņojot dalībvalstu un Kopienas ekonomikas politikas, un sniedz padomus Komisijai un Padomei.2. Komiteja piedalās Padomes darba sagatavošanā, sniedzot ekonomikas analīzes, atzinumus par metodoloģiju un projektus ieteikumiem politikas jautājumā, kas jo īpaši skar struktūrpolitikas, kas paredzētas veicināt izaugsmes potenciālu un nodarbinātību Kopienā. Šajā sakarā īpašu uzmanību tā pievērš- preču, kapitāla, pakalpojumu un darba tirgus darbībai, jo īpaši pārmaiņām algās, produktivitātē, nodarbinātībā un konkurentspējā,- valsts sektora statusam un efektivitātei un valsts finanšu ilgtspējīgumam ilgā termiņā,- tam, kā atsevišķas politikas iespaido visu ekonomiku, piemēram attiecībā uz vidi, pētniecību un attīstību, sociālo kohēziju.3. Iepriekš minētajās jomās Komiteja, neskarot Līguma 114. un 207. pantu, sniedz atbalstu Padomes darbā, jo īpaši palīdz definēt ekonomikas politikas vispārējās pamatnostādnes un sekmē daudzpusējās uzraudzības procedūru, kas minēta Līguma 99. panta 3. punktā. Šajā sakarā Komiteja regulāri novērtē situāciju valstīs, jo īpaši uzmanību vēršot uz struktūru reformām dalībvalstīs.4. Neskarot Līguma 130. un 207. pantu, Komiteja sekmē Padomes darbu saskaņā ar Nodarbinātības sadaļu Līgumā.5. Komiteja palīdz Ekonomikas un finanšu komitejai, jo īpaši pārraugot īstermiņa un vidēja termiņa makroekonomiskas pārmaiņas dalībvalstīs un Kopienā, veicot analīzi un sniedzot atzinumus galvenokārt par metodoloģiskajiem jautājumiem, kas saistīti ar struktūrpolitikas un makroekonomikas politikas mijiedarbību, un algu attīstību Kopienas dalībvalstīs.6. Komiteja nodrošina sistēmu, kurā tehniskā līmenī notiek makroekonomisks dialogs, kas apvieno Komitejas pārstāvjus (ieskaitot Eiropas Centrālo banku), Ekonomikas un finanšu komiteju, Nodarbinātības komiteju, Komisiju un sociālos partnerus.7. Komiteja apspriežas ar Komisiju par maksimālo likmi Eiropas Kopienas kopbudžeta neobligāto izdevumu pieaugumam saskaņā ar Līguma 272. pantu.2. pantsKomiteja sniedz atzinumus pēc Padomes, Komisijas vai Ekonomikas un finanšu komitejas pieprasījuma vai pēc savas ierosmes.3. pantsĪstenojot savu uzdevumu, Komiteja cieši sadarbojas ar Ekonomikas un finanšu komiteju, kad tā gatavo ziņojumu Padomei. Izstrādājot vispārējās pamatnostādnes ekonomikas politikai, Komiteja gatavo ziņojumu Ekonomikas un finanšu komitejai. Tā saskaņo savu darbu ar darbu, ko veic Nodarbinātības komiteja, citas komitejas un darba grupas, sekmē Padomes darbu sagatavošanu jomās, kas atbilst to kompetencei.II DAĻASTRUKTŪRA4. pants1. Dalībvalstis, Komisija un Eiropas Centrālā banka katra ieceļ četrus Komitejas locekļus.2. Komitejas locekļus izvēlas no vecākajām amatpersonām, kuru kompetence ekonomikas politikas un struktūrpolitikas definēšanā ir augstākā.5. pantsKomitejas locekļi savus pienākumus pilda, vadoties pēc Kopienas vispārējām interesēm.III DAĻAPRIEKŠSĒDĒTĀJS UN SEKRETARIĀTS6. pants1. Komiteja no savu locekļu vidus ar locekļu balsu vairākumu uz diviem gadiem ievēl priekšsēdētāju un ne vairāk kā trīs vicepriekšsēdētājus. Parasti divu gadu pilnvaru laiks nav pagarināms.2. Priekšsēdētājam jādeleģē savas balsstiesības citam viņa delegācijas loceklim.7. pantsJa priekšsēdētājs nevar pildīt savus pienākumus, viņu aizstāj viens no Komitejas vicepriekšsēdētājiem.8. pants1. Komitejai palīdz sekretariāts, ko vada sekretārs. Sekretāru un sekretariāta darbiniekus, kas vajadzīgi sekretariāta uzdevumu pildīšanai, nodrošina Komisija. Sekretāru ieceļ Komisija pēc apspriešanās ar Komiteju. Sekretārs un viņa darbinieki, pildot savus pienākumus, rīkojas saskaņā ar Komitejas norādījumiem.2. Komitejas izdevumus iekļauj Komisijas tāmēs.IV DAĻAPROCEDŪRA9. pantsAtzinumus vai ziņojumus, ja ir vajadzīgs balsojums, pieņem ar locekļu balsu vairākumu. Katram loceklim ir viena balss. Taču, ja sniedz ieteikumu vai atzinumu par jautājumiem, par kuriem Padome pēc tam var pieņemt lēmumu, centrālo banku un Komisijas pārstāvji var pilnā mērā piedalīties jautājumu apspriešanā, bet nevar piedalīties balsošanā. Komiteja ziņo arī par mazākuma vai atšķirīgiem viedokļiem, kas izteikti jautājumu apspriešanas laikā.10. pantsParasti Komitejas sēžu laikā izsakās tikai locekļi. Ārkārtas gadījumos priekšsēdētājs var piekrist alternatīviem noteikumiem.11. pantsKomiteja konkrētu jautājumu izskatīšanu var uzticēt apakškomitejām vai darba grupām. Šādu grupu vadību uzņemas Komitejas loceklis, kuru ieceļ Komiteja.12. pantsKomiteja, apakškomitejas vai darba grupas var aicināt palīgā ekspertus.13. pantsKomiteju sasauc priekšsēdētājs pēc savas ierosmes vai pēc pieprasījuma, ko iesniegusi Padome, Komisija vai vismaz pieci locekļi.14. pants1. Parasti Komiteju pārstāv priekšsēdētājs; jo īpaši Komiteja priekšsēdētāju var pilnvarot ziņot par apspriedēm un sniegt pārskatu par apspriedēm, un mutiski izteikt apsvērumus par atzinumiem un paziņojumiem, ko sagatavojusi Komiteja.2. Komitejas priekšsēdētājs atbild par attiecību uzturēšanu ar Eiropas Parlamentu, kuru atbilstoši informē par Komitejas darbu.15. pants1. Ja vien nav nolemts citādi, Komitejas sēdes ir konfidenciālas. Tas pats attiecas uz darbu, ko veic apakškomitejās un darba grupās.2. Komitejas ziņojumus un atzinumus nodod atklātībā pēc tam, kad tie nosūtīti adresātam, ja vien nav viennozīmīgu iemeslu, kas pamato to konfidencialitātes statusu.16. pantsKomiteja apstiprina savu reglamentu.--------------------------------------------------

Summary:
ES Ekonomikas politikas komiteja
ES Ekonomikas politikas komiteja
KOPSAVILKUMS:
Padomes Lēmums 2000/604/EK — Ekonomikas politikas komitejas sastāvs un statūti
KĀDS IR ŠĪ LĒMUMA MĒRĶIS?
Tajā ir apstiprināti Eiropas Savienības (ES) Ekonomikas politikas komitejas, kas sākotnēji tika izveidota 1974. gadā, uzdevumi, sastāvs, organizācija un darbība.
Šī lēmuma pieņemšana sekoja ES pārejai uz pēdējo ekonomiskās un monetārās savienības (EMS) posmu, kad valūtas kurss tika neatsaucami fiksēts un valūtu tirgos un elektroniskajos norēķinos tika ieviesta vienotā valūta euro.
Lēmums tika grozīts 2003. gadā, lai ņemtu vērā ES paplašināšanos 2004. gadā.
SVARĪGĀKIE ASPEKTI
Komitejas darbs
Komiteju izveidoja, lai:
piedalītos Padomes (un konkrētāk — ES Ekonomikas un finanšu ministru padomes Ecofin) darbā, saskaņojot ES un ES valstu ekonomikas politiku un budžetu;
konsultētu Eiropas Komisiju;
piedalītos Eurogrupas darba sagatavošanā.
Komiteja:
veic ekonomikas analīzes;
sniedz atzinumus par metodoloģiju;
vada Padomes darba sagatavošanu attiecībā uz Eiropas pusgadu, tostarp sniedzot ES valstīm ieteikumus politikas jautājumā, pamatojoties uz Komisijas sagatavotajiem projektiem;
sniedz ieteikumus politikas jautājumā, piemēram, formulē ekonomikas politikas vispārējās pamatnostādnes, kas izstrādātas, lai uzlabotu darbvietu izveidi un izaugsmes potenciālu ES;
sekmē valstu ekonomikas politikas daudzpusējās uzraudzības procedūru, regulāri novērtējot ES valstu īstenotās strukturālās reformas;
sniedz konsultācijas par īstenojamo politiku attiecībā uz to Investīciju plāna Eiropai daļu, kuras mērķis ir novērst regulatīvos šķēršļus ieguldījumiem gan valstu, gan ES līmenī.
Komiteja savā darbā īpašu uzmanību pievērš:
ES preču, kapitāla, pakalpojumu un darba tirgus darbībai, tostarp pārmaiņām algās, produktivitātē, nodarbinātībā un konkurētspējā;
valsts sektora statusam un efektivitātei un valsts finanšu ilgtspējīgumam ilgā termiņā;
tam, kā atsevišķas politikas jomas iespaido visu ekonomiku, piemēram attiecībā uz vidi, pētniecību un attīstību un sociālo kohēziju.
Komiteja atbalsta Ekonomikas un finanšu komitejas darbu. Tas cita starpā ietver īstermiņa un vidēja termiņa makroekonomisko pārmaiņu uzraudzību ES un valstu līmenī. Tā veic analīzi un sniedz atzinumus par struktūrpolitikas un makroekonomikas politikas mijiedarbību, kā arī par algu attīstību.
Tā arī kalpo kā forums tehniska rakstura diskusijām par makroekonomikas jautājumiem ar Eiropas Centrālo banku (ECB), Ekonomikas un finanšu komiteju, Nodarbinātības komiteju, Komisiju un sociālajiem partneriem.
Sastāvs un darbība
Komitejā ir divi pārstāvji no katras ES valsts un pa diviem pārstāvjiem no Komisijas un ECB.
Ja komitejas sanāksmes notiek Eurogrupas formātā, tajā ir pārstāvji no Komisijas, ECB un tām valstīm, kuru valūta ir euro.
Priekšsēdētāju ievēl uz diviem gadiem, un komitejas darbu atbalsta sekretariāts.
Sanāksmes ir konfidenciālas, taču ziņojumi un atzinumi parasti tiek nodoti atklātībā.
Komitejas atzinumus vai ziņojumus, ja ir vajadzīgs balsojums, pieņem ar locekļu balsu vairākumu. Komiteja ziņo arī par mazākuma vai atšķirīgiem viedokļiem, kas izteikti jautājumu apspriešanas laikā.
Ja ziņojumi attiecas uz jautājumiem, par kuriem Padome pēc tam var pieņemt lēmumu, centrālo banku un Komisijas pārstāvji nevar piedalīties balsošanā.
Komiteja ir izveidojusi vairākas darba grupas, kas izskata konkrētus jautājumus:
sabiedrības novecošana un ilgtspēja;
strukturālo reformu novērtēšanas metodoloģija,
sasniegto rezultātu nepilnības;
enerģētika un klimata pārmaiņas.
KOPŠ KURA LAIKA ŠIS LĒMUMS IR PIEMĒROJAMS?
              
Tas ir piemērojams kopš 2000. gada 12. oktobra.
KONTEKSTS
              
Plašāka informācija:
sadaļa “Par EPC” vietnē Europa.
PAMATDOKUMENTS
            
Padomes Lēmums 2000/604/EK (2000. gada 29. septembris) par Ekonomikas politikas komitejas sastāvu un statūtiem (OV L 257, 11.10.2000., 28.–31. lpp.)
Lēmuma 2000/604/EK turpmākie grozījumi ir iekļauti pamattekstā. Šai konsolidētajai versijai ir tikai dokumentāla vērtība.
Pēdējo reizi atjaunots: 11.04.2017